หุ้นปิดตลาดเพิ่มขึ้น 1.85 จุด วอลุ่มหนาแน่น
ดัชนีหลักทรัพย์ไทยวันนี้เพิ่มขึ้น 1.85 จุด วอลุ่มหนาแน่นกว่า 2 หมื่นล้านต่อกันเป็นวันที่ 2
3 มี.ค. 2553

ดัชนีหลักทรัพย์ไทยวันนี้เพิ่มขึ้น 1.85 จุด วอลุ่มหนาแน่นกว่า 2 หมื่นล้านต่อกันเป็นวันที่ 2
ดัชนีตลาดหลักทรัพย์ไทยประจำวันที่ 3 มีนาคม 2553 ปิดตลาดที่ระดับ 735.04 จุด เพิ่มขึ้น 1.85 จุด หรือ +0.25% มูลค่าการซื้อขาย 23,626.51 ล้านบาท โดยดัชนีปรับขึ้นแตะระดับสูงสุดของวันที่ 737.94 จุด และลดลงต่ำสุด 731.23 จุด
นายโกสินทร์ ศรีไพบูลย์ ผู้อำนวยการอาวุโส บล.ยูโอบี เคย์เฮียน เปิดเผยว่า วันนี้ดัชนีผันผวนเพราะถูกแรงขายทำกำไรออกมา เนื่องจากวันก่อนหน้าดัชนีปรับเพิ่มขึ้นถึง 11 จุด และหุ้นกลุ่มสื่อสารยังเป็นกลุ่มที่นักลงทุนมีแรงขาทำกำไรออกมามาก เพราะได้รับผลกระทบต่อเนื่องจากคดียึดทรัพย์อดีตนายกรัฐมนตรี ซึ่งคาดว่าจะมีการแก้ไขสัญญาสัมปทานเครื่อข่ายโทรศัพท์หรือดาวเทียม
ทั้งนี้ คาดว่าวันพรุ่งนี้ (4 มี.ค.) ดัชนีจะเคลื่อนไหวผันผวนและมีทิศทางขาลงต่อ เพราะบริษัทในเครือ ปตท.(PTT) จะขึ้นเครื่องหมายผู้ถือหุ้นไม่มีสิทธิรับเงินปันผล (XD) ถึง 4 ตัวด้วยกัน คือ PTT PTTCH TOP BCP ซึ่งส่งผลให้ดัชนีอ่อนตัวลงอยู่แล้วเนื่องจากเป็นกลุ่มที่มีมูลค่าหลักทรัพย์ตามราคาตลาด (มาร์เก็ตแคป) ขนาดใหญ่ในตลาดหุ้นไทย 
กลยุทธ์ลงทุนแนะนำให้ขายทกำไรออกไปก่อนช่วงนี้ เพราะยังมีปัจจัยเสี่ยงต่อการลงทุนหลายอย่างตั้งแต่การชุมนุมใหญ่ของคนเสื้อแดงในวันที่14 มี.ค. นี้ และการรอดูการประกาศตัวเลขการจ้างงานนอกภาคการเกษตรคืนนี้และตัวเลขการจ้างงานของสหรัฐในคืนวันศุกร์นี้ด้วย เพราะหากออกมาไม่ดีย่อมส่งผลต่อจิตวิทยาของตลาดหุ้นทั่วโลกได้
หลักทรัพย์ที่มีมูลค่าการซื้อขายสูงสุด 5 อันดับแรก ได้แก่
PTT        ปิดที่   242.00   บาท   เพิ่มขึ้น   1.00  บาท   (+0.41%) มูลค่าซื้อขาย  1,726.88 ล้านบาท
BANPU    ปิดที่   586.00   บาท   เพิ่มขึ้น  20.00  บาท   (+3.53%) มูลค่าซื้อขาย  1,598.63 ล้านบาท
PTTEP    ปิดที่   140.50   บาท   เพิ่มขึ้น    2.50  บาท   (+1.81%) มูลค่าซื้อขาย  1,303.40 ล้านบาท
ADVANC  ปิดที่    82.25   บาท    ลดลง    2.00  บาท   (- 2.37%) มูลค่าซื้อขาย  1,192.05 ล้านบาท
CPF        ปิดที่    12.40   บาท   เพิ่มขึ้น    0.10  บาท   (- 0.81%) มูลค่าซื้อขาย     895.82 ล้านบาท